LHBANK โชว์งบ Q1/58 โตกว่า 40% รับรายได้ดอกเบี้ย-ค่าธรรมเนียมพุ่ง
LHBANK โชว์งบ Q1/58 โต 45% มาที่ 328.21 ลบ. หลังรายได้ดอกเบี้ย-ค่าธรรมเนียมพุ่ง
17 เม.ย. 2558

บริษัท แอล เอช ไฟแนนซ์เชียล กรุ๊ป จำกัด (มหาชน) หรือ LHBANK รายงานผลการดำเนินงานไตรมาส 1/57 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 328.21 ล้านบาท หรือมีกำไรสุทธิ 0.0241 บาทต่อหุ้น เพิ่มขึ้น 45% จากช่วงเดียวกันของปีก่อนที่มีกำไรสุทธิ 226.24 ล้านบาท หรือมีกำไรสุทธิ 0.017 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้นเนื่องจากรายได้ดอกเบี้ยสุทธิที่เพิ่มขึ้น 29.9% ตามการขยายตัวของเงินให้สินเชื่อโดยเฉพาะสินเชื่อ Big Corporate และ Corporate ที่เพิ่มขึ้นสูงถึง 13.6% จากงวดเดียวกันของปีก่อน และรายได้ค่าธรรมเนียมและบริการสุทธิเพิ่มขึ้น 52.5%